wickkiey/tamil-wikipedia-chunked huggingface dataset:
# மிசியோ காகு

## அறிவியல் பணிகள்

குவாண்டம் மெக்கானிக்சு என்ற பகவு விசையியல் தொடர்பான ஆய்வுகளில் ஈடுபட்டார். பிரின்சுடன் பல்கலைக்கழகம் மற்றும் நியூ யார்க்குப் பல்கலைக் கழகம் ஆகியவற்றில் 1973 முதல் 1990 வரை வருகையராகவும் உறுப்பினராகவும் இருந்தார். நியூயார்க்கில் உள்ள சிட்டி கல்லூரியில் கோட்பாட்டு அறிவியல் பேராசிரியராக இருக்கிறார். பிசிக்கல் ரிவ்யூ போன்ற அறிவியல் இதழ்களில் கட்டுரைகள் எழுதுகிறார்.
காகு அறிவியலை மக்களிடையே பரப்பியவர் என்ற பெருமையை ஈட்டியுள்ளார்.
# மிசியோ காகு

## எழுதிய நூல்கள்

- பியாண்ட் ஐன்ஸ்டின் (1987)
- ஹைப்பர் ஸ்பேஸ் (1994)
- விசன்ஸ் (1998)
- ஐன்ஸ்டின் காஸ்மாஸ் (2004)
- பாரல்லல் வர்ல்ட்ஸ் (2004)
- பிசிக்ஸ் ஆப் தி இம்பாசிபில் (2008)
- பிசிக்ஸ் ஆப் தி பியூச்சர் (2011)
- தி பியூச்சர் ஆப் தி மைண்ட் (2014)
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்/முழுப் பட்டியல் - விரிவாக்கப்பட்டது

## அனைத்து கட்டுரைகள்
| 9967 | 0 | Q769909 | 1 | 0 | 0 | 0 | ta:0 |  |
| 9968 | 0 | Q746242 | 1 | 0 | 0 | 0 | ta:0 |  |
| 9969 | 0 | முதன்மை உருபொருள் ஆராய்ச்சி | 1 | 0 | 0 | 0 | ta:0 |  |
| 9970 | 0 | Q160039 | 1 | 0 | 0 | 0 | ta:0 |  |
| 9971 | 0 | Q190391 | 1 | 0 | 0 | 0 | ta:0 |  |
| 9972 | 0 | Q207952 | 1 | 0 | 0 | 0 | ta:0 |  |
| 9973 | 0 | Q176645 | 1 | 0 | 0 | 0 | ta:0 |  |
| 9974 | 0 | Q207522 | 1 | 0 | 0 | 0 | ta:0 |  |
| 9975 | 0 | Q243462 | 1 | 0 | 0 | 0 | ta:0 |  |
| 9976 | 0 | Q237193 | 1 | 0 | 0 | 0 | ta:0 |  |
| 9977 | 0 | Q1149000 | 1 | 0 | 0 | 0 | ta:0 |  |
| 9978 | 0 | Q837683 | 1 | 0 | 0 | 0 | ta:0 |  |
| 9979 | 0 | Q205692 | 1 | 0 | 0 | 0 | ta:0 |  |
| 9980 | 0 | Q576072 | 1 | 0 | 0 | 0 | ta:0 |  |
| 9981 | 0 | Q274506 | 1 | 0 | 0 | 0 | ta:0 |  |
| 9982 | 0 | Q3574718 | 1 | 0 | 0 | 0 | ta:0 |  |
| 9983 | 0 | Q623472 | 1 | 0 | 0 | 0 | ta:0 |  |
| 9984 | 0 | Q176737 | 1 | 0 | 0 | 0 | ta:0 |  |
| 9985 | 0 | Q812535 | 1 | 0 | 0 | 0 | ta:0 |  |
| 9986 | 0 | Q1071004 | 1 | 0 | 0 | 0 | ta:0 |  |
| 9987 | 0 | Q186290 | 1 | 0 | 0 | 0 | ta:0 |  |
| 9988 | 0 | Q10861030 | 1 | 0 | 0 | 0 | ta:0 |  |
| 9989 | 0 | Q1352827 | 1 | 0 | 0 | 0 | ta:0 |  |
| 9990 | 0 | Q19033 | 1 | 0 | 0 | 0 | ta:0 |  |
| 9991 | 0 | Q1045555 | 1 | 0 | 0 | 0 | ta:0 |  |
| 9992 | 0 | Q253255 | 1 | 0 | 0 | 0 | ta:0 |  |
| 9993 | 0 | Q208042 | 1 | 0 | 0 | 0 | ta:0 |  |
| 9994 | 0 | Q620994 | 1 | 0 | 0 | 0 | ta:0 |  |
| 9995 | 0 | Q210832 | 1 | 0 | 0 | 0 | ta:0 |  |
| 9996 | 0 | Q309479 | 1 | 0 | 0 | 0 | ta:0 |  |
| 9997 | 0 | Q2334061 | 1 | 0 | 0 | 0 | ta:0 |  |
| 9998 | 0 | Q1436668 | 1 | 0 | 0 | 0 | ta:0 |  |
| 9999 | 0 | Q814232 | 1 | 0 | 0 | 0 | ta:0 |  |
| 10000 | 0 | Q49918 | 1 | 0 | 0 | 0 | ta:0 | } |
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்/முழுப் பட்டியல் - விரிவாக்கப்பட்டது

## கவனிப்பில்லா கட்டுரைகள்

1. சின்னம்மை (29964)
1. ஜெனரல் எலக்ட்ரிக் (29916)
1. இரத்தப் புற்றுநோய் (29741)
1. இதய மின்துடிப்புப் பதிவி (29430)
1. அய்யாவழி (29376)
1. ஜெர்மானிய மேய்ப்பன் நாய் (29262)
1. மதுசாரம் (29150)
1. பெண்கள் வாக்குரிமை (29117)
1. நியமவிலகல் (28978)
1. அடிமை ஒழிப்புக் கோட்பாடு (28900)
# விக்கிப்பீடியா:தரவுத்தள அறிக்கைகள்/முக்கிய கட்டுரைகளின் நிலவரம்/முழுப் பட்டியல் - விரிவாக்கப்பட்டது

## கவனிப்பில்லா கட்டுரைகள்

#### பிழைகள்

1. அறிவியல் மற்றும் தொழில்நுட்பவியலின் வரலாறு Wrong language, ta:அறிவியலின் வரலாறு has too much untranslated English.
1. நெப்போலியப் போர்கள் Wrong language, ta:நெப்போலியப் போர்கள் has too much untranslated English.
1. மன மெய்யியல் Wrong language, ta:மன மெய்யியல் has too much untranslated English.
1. பட்டாம்பூச்சி விளைவு Wrong language, ta:பட்டாம்பூச்சி விளைவு has too much untranslated English.
# முட்டம் நாகேசுவரர் கோயில்

**முட்டம் நாகேசுவரர் கோயில்** இந்தியாவின் தமிழ்நாடு மாநிலம் கோயம்புத்தூர் மாவட்டத்தில் முட்டத்தில் அமைந்து இருக்கும் ஒரு இந்து சைவ சமய கோயில் ஆகும். இக்கோயில் கோவை மாநகரில் இருந்து 27 கி.மீ. தொலைவில் நொய்யல் ஆற்றை ஒட்டி அமைந்துள்ளது. இக்கோயில் அருணகிரிநாதர், கச்சியப்ப முனிவர் போன்றவர்களால் பாடப்பெற்றதாகும். இங்கு சிவபெருமான் **நாகேசுவரர்** என்ற பெயருடன் *முத்துவாளி* அம்மன் துணையுடன் அருள்பாலிக்கிறார்.
தமிழர்களின் சிற்பக்கலைக்கு சான்றாக இத்திருக்கோயிலின் தூண்கள் அமைந்துள்ளன. இவற்றை பக்தர்கள் புகைப்படம் எடுக்க அனுமதி இல்லை.
# குண்டடம்

**குண்டடம்** (*Kundadam*) என்பது தமிழ்நாட்டின், திருப்பூர் மாவட்டம், தாராபுரம் வட்டத்தில் உள்ள குண்டடம் ஊராட்சி ஒன்றியத்தின் தலைமையிட ஊராகும். இது தாராபுரத்தில் இருந்து 15 கி.மீ தொலைவில் உள்ளது. கொங்கு நாட்டு உட்பிரிவுகளுள் ஒன்றாகத் திகழும் பொங்கலூர்கா நாட்டிற்குட்பட்ட 27 ஊர்களுள் குண்டடம் ஊரும் ஒன்றாகத் திகழ்கிறது. இவ்வூர் பழைய நூல்களில் குன்றை, குன்றாபுரம், குன்றை மாநகர், குன்றிடம் என்றெல்லாம் சுட்டப்படுகிறது.
# குண்டடம்

## வழிபாட்டுத் தலங்கள்

- குண்டடம் வரதராசப்பெருமாள் கோயில்
- குண்டடம் கொங்கு வடுகநாத சுவாமி கோயில்
- வடிவுடைமங்கை உடனுறை கொங்குவிடங்கீசுவரர் கோயில்
- குண்டடம் கொங்கர் சின்னம்மன் கோயில்
# நில ஒப்படை

**வீட்டு மனை மற்றும் நில ஒப்படை** (Land Assignment), வீடு மற்றும் விவசாய நிலமற்ற ஏழை குடும்பத்தினருக்கும், நலிந்த சமூகத்தினருக்கும், முன்னாள் போர் வீரர்கள் குடும்பத்தினருக்கும் மற்ற இதர தகுதி வாய்ந்த பிரிவினருக்கும் அரசு நிலங்களை குடியிருப்பு வீட்டு மனைகளாகவோ அல்லது வேளாண்மை நிலங்களாகவோ வழங்குவதே நில ஒப்படை எனப்படும்.
# நில ஒப்படை

## வீட்டு மனை ஒப்படை

தமிழ்நாடு அரசின் வருவாய்த் துறை (தமிழ்நாடு) நிலை ஆணை எண் 21 பிரிவு 1ன்படி பொது உபயோகத்திற்கு தேவைப்படாத அரசு நிலங்களை வீட்டுமனை இல்லாதவர்களுக்கு ஒப்படை செய்வது வீட்டுமனை ஒப்படை எனப்படும்.
# நில ஒப்படை

## வீட்டு மனை ஒப்படை

### தகுதிகள்

- வறுமை கோட்டிற்கு கீழ் வாழக் கூடியவர்கள் இலவச வீட்டு மனை பெறத் தகுதியுடையவர்கள் ஆவர். அரசாணை நிலை எண்.287 வருவாய் (நிழு 1(2) துறை நாள் 31.5.2000ன்படி குடும்ப ஆண்டு வருமான வரம்பு கிராமப்பகுதிகளில் ரூ.16,000/-எனவும் நகர்புறப்பகுதிகளில் ரூ.24,000/-எனவும் நிர்ணயிக்கப்பட்டுள்ளது.  
- இலவச வீட்டு மனை கோரும் நபருக்கு வீட்டுமனை கோரும் கிராமத்திலோ அல்லது வேறு கிராமங்களிலோ வீட்டுமனையோ வீடோ இருக்கக் கூடாது.  
- அரசாணை எண் 2324, வருவாய்த் துறை, நாள் 16.11.90ன் படி மாநகராட்சி எல்லைக்குட்பட்ட பகுதியில் ½ செண்டும், நகராட்சி எல்லைக்குட்பட்ட பகுதியில் 1 செண்டும், ஊராட்சி மற்றும் பேரூராட்சிப் பகுதிகளில் அதிக பட்சமாக 3 செண்டு வீட்டுமனை ஒப்படை செய்யலாம்.  
- வறுமைக் கோட்டிற்கு மேல் உள்ள வீட்டுமனை இல்லாதவர்களுக்கும் வீட்டுமனை ஒப்படை வழங்கிடலாம். ஆனால் அவர்களின் தகுதி நிலைக்கேற்ப மேற்படி வீட்டு மனையின் சந்தை மதிப்பில் ஒரு மடங்கோ அல்லது இருமடங்கோ வசூல் செய்து கொண்டு ஒப்படை வழங்கலாம்.
# நில ஒப்படை

## வீட்டு மனை ஒப்படை

### வீட்டுமனை ஒப்படைகளில் செய்யக் கூடியதும் / செய்யக்கூடாததும்

- வீட்டு மனை ஒப்படை குடும்பத்தில் உள்ள பெண்கள் பெயரிலேயே பட்டா வழங்கப்பட வேண்டும். (அரசாணை எண்.1380 வருவாய்த்துறை நாள்:22.8.89) பெண்கள் இல்லாத குடும்பத்தில் ஆண்கள் பெயரில் பட்டா வழங்கிடலாம்.  
- வீட்டு மனை ஒப்படை பெற்ற இனங்களில் ஓராண்டுக்குள் வீடு கட்டப்பட வேண்டும்.  
- ஒப்படை பெற்ற வீட்டு மனையை 10 ஆண்டுகளுக்கு பிறகு விற்பதற்கு அரசின் முன் அனுமதி பெற வேண்டும்.(அரசாணை எண் 2485 வருவாய்த்துறை நாள்:9.11.79)
# நில ஒப்படை

## வேளாண்மை நில ஒப்படை

- ஆட்சேபனையற்ற அரசு புறம்போக்கு நிலத்தினை, நிலமற்ற ஏழைகளுக்கு வேளாண்மை செய்யும் நோக்கில் ஒப்படை செய்வது “நில ஒப்படை” ஆகும். நஞ்சை நிலம் எனில் ஒன்றை ஏக்கரும், புஞ்செய் நிலம் எனில் 3 ஏக்கரும் நில ஒப்படை செய்யலாம்.  
- நேர்முக விவசாயத்தில் ஈடுபடக் கூடிய நிலமற்ற ஏழைகள் மட்டுமே இலவச நில ஒப்படை பெற தகுதியானவர்கள். இலவச நிலஒப்படை கோரும் நபருக்கு நில ஒப்படை கோரும் கிராமத்திலோ, வேறு கிராமத்திலோ சொந்தமான நிலம் இருக்கக் கூடாது.
# நில ஒப்படை

## வேளாண்மை நில ஒப்படை

### நில ஒப்படை செய்யும் இனங்களில் முன்னுரிமையாளர்கள்

- போரின் போது கொல்லப்பட்ட முன்னாள் ராணுவத்தினரின் விதவைகள் அல்லது பெற்றோர்.
- சாதி கலவரத்தால் பாதிக்கப்பட்ட நிலமற்ற ஏழை மக்கள்
- பட்டியல் சாதியினரும் பட்டியல் பழங்குடியினரும்
- இராணுவத்தினர், முன்னாள் ராணுவத்தினர் மற்றும் முன்னாள் ராணவத்தினர் மனைவி.
- நிலமற்ற ஏழைகள்
- நன்டைத்தைக்காக விடுவிக்கப்பட்ட சிறைக் கைதிகள்
# நில ஒப்படை

## வேளாண்மை நில ஒப்படை

### நில ஒப்படைப்பு நிபந்தனைகள்

- ஒப்படை பெற்ற நிலத்தை ஒப்படை பெற்ற நாளிலிருந்து 10 ஆண்டுகளுக்கு வேறு நபர்களுக்கு விற்பனை செய்திடவோ, உரிமை மாற்றம் செய்திடவோ கூடாது.
- ஒப்படை பெற்ற நிலத்தில் ஒப்படைதாரரோ அல்லது அவரது வாரிசுதாரர்களோ நேரிடையாக விவசாயம் செய்ய வேண்டும். குத்தகைக்கு விடக்கூடாது.
# இரா. நாகசாமி

**இராமச்சந்திரன் நாகசாமி** (*Ramachandran Nagaswamy*, ஆகத்து 10, 1930 - சனவரி 23, 2022) இந்தியத் தொல்லியல் மற்றும் கல்வெட்டியல் அறிஞர் ஆவார். தமிழ்நாடு அரசு தொல்லியல் துறையின் முதலாவது இயக்குநராக பணிபுரிந்து ஓய்வு பெற்றவர். இவரது பணிகளைப் பாராட்டி இந்திய அரசு இவருக்கு 2018 ஆம் ஆண்டு பத்ம பூசண் விருதை வழங்கியது.
# இரா. நாகசாமி

## இளமை வாழ்க்கை

சமசுகிருத வித்துவான் இராமச்சந்திரனுக்கு 10 ஆகஸ்டு 1930ல் பிறந்தவர் நாகசாமி இரா. நாகசாமி சென்னைப் பல்கலைக்கழகத்தில் சமசுகிருத மொழியில் முதுநிலைப் பட்டப் படிப்பு முடித்தவர். இவர் தமிழ்மொழி, தமிழ் வரலாறு, திருக்குறள் போன்றவற்றின் மீது மீகுதியான திரிபுகளை மேற்கொண்டதாக விமர்சனங்கள் வைக்கப்பட்டுள்ளன. இதற்கு எடுத்துக்காட்டாக தமிழ் மற்றும் சமஸ்கிருதத்தின் கண்ணாடி” (The Mirror Tamil and Sanskrit) என்ற பெயரில் இவர் எழுதிய நூலில், தமிழின் எழுத்து முறை பிராமணர்களிடமிருந்து பெறப்பட்டது என்றும் தொல்காப்பியம், புறநானூறு, அகநானூறு, சிலப்பதிகாரம் முதலியவை சமசுகிருத நூல்களைப் பார்த்து எழுதப்பட்டவை என்றும் கூறியுள்ளார். மேலும் செம்மொழிக்கான தகுதிகளாக வரையறை செய்யப்பட்டுள்ளவை எதுவும் தமிழுக்கு இல்லை என்றும், தொல்காப்பியம் நூல் சமசுகிருதத்திலிருந்து வந்தது என்றும், தமிழ் சமசுகிருதத்திலிருந்து கடன் பெற்றுதான் செம்மொழியாக வளர்ந்தது என்றெல்லாம் கூறியுள்ளார். இவர் செய்த மற்றொரு திரிபானது வேதங்களின் சாரம் திருக்குறள் (Tirukkural an Abridgement of Sastras) என்று இவரால் எழுதப்பட்ட ஆங்கில நூலாகும். அதற்கு இவர் எழுதிய விளக்கங்களையும், திரிபு வேலைகளையும் கண்டு தமிழ் அறிஞர்கள் அதிர்ச்சியடைந்து, கண்டனங்களை வெளியிட்டனர்.
# இரா. நாகசாமி

## இளமை வாழ்க்கை

### ஊழல் புகார்

இரா. நாகசாமி 1980களில் தமிழ்நாடு தொல்லியல் துறையில் பதவியில் இருந்தபோது ஊழல் புகாரில் சிக்கினார். இவர் மீதான ஊழல் புகாரில் இவருக்கு ஆதரவாக இருக்கும்படி காஞ்சி சங்கர மடத்திலிருந்து அதிகார வர்கத்துக்கு தொடர்ந்து அழுத்தங்கள் தரப்பட்டன. பின்னர் அந்த சிக்கலில் இருந்து மீண்டார் எனப்படுகிறது.
# இரா. நாகசாமி

## விருதுகள்

- கலைமாமணி, தமிழ்நாடு அரசு
- பத்ம பூசண், இந்திய அரசு (2018)
# இரா. நாகசாமி

## மறைவு

உடல்நிலை குறைவு காரணமாக, 2022 சனவரி 23 அன்று சென்னையில் காலமானார்.
# இரா. நாகசாமி

## படைப்புகள்

### தமிழ்

- மாமல்லை
- ஓவியப்பவை
- உத்தரமேரூர்
- கலவை
- கவின்மிகு சோழர் கலைகள்
# இரா. நாகசாமி

## படைப்புகள்

### ஆங்கிலம்

-
-
-
-
-
-
- Mahabalipuram (Monumental Legacy), 28 October 2010
- Ramanathapuram district: An archaeological guide, 1979
- Vedic Roots Of Hindu Iconography, 2012
- Brhadisvara Temple: Form and Meaning, 1 December 2010
- Vishnu Temples of Kanchipuram, 30 August 2011
- TIMELESS DELIGHT: SOUTH INDIAN BRONZES IN THE COLLECTION OF THE SARABHAI FOUNDATION, 2006
- Siva Bhakti, September 1989
- Masterpieces of Early South Indian Bronzes, June 1983
- Facets of South Indian Art and Architecture, 15 March 2004
- TAMIL NADU THE LAND OF VEDAS,
# இரா. நாகசாமி

## இதனையும் காண்க

- டி. என். இராமச்சந்திரன்
- நடன காசிநாதன்
- தமிழ்நாடு அரசு தொல்லியல் துறை
- தமிழக தொல்லியல் களங்கள்
- தமிழக அருங்காட்சியகங்கள்
# காங்கோ தமிழ்ச்சாரல்

**தமிழ்ச்சாரல்** (ஆங்கிலம்: Tamilcharal) என்பது மத்திய ஆப்பிரிக்க நாடான காங்கோ மங்களாட்சி குடியரசு நாட்டில் இருந்து வெளிவரும் தமிழ் மாத இதழ். காங்கோ இளைஞர் பண்பாட்டு மன்றம் என்ற காங்கோ வாழ் தமிழர்களின் பண்பாட்டு மன்றத்தின் வெளியீடாக வருகிறது. 2013 ஆம் ஆண்டு மின்னிதழாக அறிமுகப்படுத்தப்பட்ட இதழானது, 2014 முதல் அச்சு வடிவம் பெற்றது. இதன்மூலம் ஆப்பிரிக்கா கண்டத்திலிருந்து வெளிவரும் முதல் தமிழ் மாத இதழ் என்ற பெருமையை பெறுகிறது.
# காங்கோ தமிழ்ச்சாரல்

## தோற்றம்

காங்கோ வாழ் தமிழர்களுக்கிடையே தமிழின் பெருமைகளை பரப்பவும், தற்கால அரசியல், பொருளாதாரம், நாட்டு நடப்புகள், சமையற்கலை, கதை, கட்டுரை, கவிதை இன்னபிற வடிவிலான அறிவுக் கருவூலங்களைக் கொண்டு சேர்க்கவும் கடந்த 2013 ஆண்டில் அன்றைய காங்கோ தமிழ் இளைஞர் பண்பாட்டு மன்றத்தின் தலைவர் ஜெரால்டு முத்து மற்றும் சௌந்தரராஜன் அவர்களின் உதவியினாலும் மின்னிதழாக வெளிவர ஆரம்பித்தது.
# காங்கோ தமிழ்ச்சாரல்

## விரிவாக்கம்

அதன்பின்னர், 2014 ஆண்டிலிருந்து இம்மின்னிதழுக்கு ஆசிரியராக பொறுப்பேற்ற திரு.சிதம்பரம் அவர்களது சீரிய உழைப்பினால் மின்னிதழ் "தமிழ்ச்சாரல் " என்ற தகுதியான பெயரையும் புதுப்பொலிவையும் பெற்று விளம்பரதாரர் உதவியினால் அச்சு வடிவேறி கின்ஷாசா வாழ் தமிழர் ஒவ்வொருவரின் வாசிப்பிற்கும் மாதாமாதம் கிடைக்கப்பெறுகிறது.  
கட்டுரையாளர்கள், எழுத்தாளர்கள், கவிஞர்கள், குழந்தை ஓவியர்கள், மகளிர் படைப்பாளிகள் என்று பலருக்கான வாய்ப்புக் களமாக இருக்கும் தமிழ்ச்சாரலானது மன்ற உறுப்பினர்களுக்கு மின்னஞ்சல் மற்றும் அச்சுவடிவிலும் இணைய நூல் தளத்திலும் படிக்க கிடைக்கிறது.
# காங்கோ தமிழ்ச்சாரல்

## படைப்பாளர்கள்

ஆப்பிரிக்காவில் வசித்துவரும், தமிழ் சிறுவர் இலக்கியத்தில் பெரும் பங்காற்றிவரும், கொ மா கோ இளங்கோ அவர்களின் சிறுகதைகள் இடம்பெறுகின்றன.
# டி. என். இராமச்சந்திரன்

**டி. என். இராமச்சந்திரன்** (T.N. Ramachandran) (1901 - 1973) இந்தியக் கலை வரலாற்றாளர், தொல்லியலாளர் மற்றும் சமசுகிருத மொழி அறிஞர் ஆவார்.  
யோகா மற்றும் சமசுகிருத மொழி அறிஞரான நாராயணன் – விசாலாட்சி தம்பதியரின் மகனாவர். பல தனிக் கட்டுரைகளை எழுதிய இராமச்சந்திரன், புதுதில்லி தேசிய அருங்காட்சியகத்தின் காப்பாளராகவும், பின்னர் இந்தியத் தொல்லியல் ஆய்வகத்தின் தலைமை இயக்குனராகவும் பணியாற்றியவர்.
# டி. என். இராமச்சந்திரன்

## விருதுகள்

இராமச்சந்திரன் 1964ல் பத்மபூசண் விருது பெற்றவர்.
# டி. என். இராமச்சந்திரன்

## பணிகள் & படைப்புகள்

### அகழாய்வுகள்

டி. என். இராமச்சந்திரன் தனது அகழாய்வில் கண்டுபிடித்த முக்கிய தொல்லியல் களங்களில் சில:
- புத்த சிற்பங்கள், கோலி கிராமம், குண்டூர் மாவட்டம்
- ''நாகப்பட்டினம் மற்றும் பிற இடங்களின் புத்தரின் வெண்கலச் சிற்பங்கள்
- திருப்பருத்திகுன்றம் மற்றும் அதன் சமணக் கோயில், சமணக் காஞ்சி
- தேம்பெரா ஓவியங்கள், சீதாபின்ஜி (Sitabhinji) கேந்துஜர் மாவட்டம், ஒடியா  
=
# கான் அகாதமி

**கான் அகாதமி** இலாப நோக்கற்ற நிறுவனமாகும். 2006-ம் ஆண்டு சல்மான் கான் என்பவரால் உருவாக்கப்பட்ட கல்விசார்ந்த இணையத்தளமாகும். இது யூடியூப் வாயிலாக, கல்விசார்ந்த காணொளிகளை கட்டற்ற முறையில் வழங்குகிறது. ஆங்கிலம், எசுப்பானியம், போர்த்துக்கேய மொழி, இத்தாலிய மொழி, உருசிய மொழி, துருக்கிய மொழி, பிரெஞ்சு மொழி, வங்காள மொழி, மற்றும் இந்தி மொழிகளில் தற்போது சேவைகளை வழங்கி வருகிறது.
# கான் அகாதமி

## வரலாறு

கான் அகாதமி 2004-ம் ஆண்டு சால் கான் என்பவரால் தொடங்கப்பட்டது. யூடியூப் வாயிலாக அவருடைய காணொளிகளை பதிவு செய்தார். அதன் பிறகு, சுமூத்ட்ரா என்னும் வரைகலை மென்பொருள் வாயிலாகவும், தற்போது ஆர்ட்ரேஜ் வாயிலாகவும் பதிவேற்றுகிறார்.  
இந்நிறுவனத்திற்கு கிடைத்த ஆதரவின் காரணமாக 2009-ம் ஆண்டு தனது பணியிலிருந்து விலகி, முழுவதுமாக கான் அகாதமியில் கவணம் செலுத்தினார். செப்டம்பர் 15, 2014-ம் நாளில் கான் லேப் பள்ளியை (Khan Lab School), மவுண்டன் வியூ, கலிபோர்னியாவில் துவங்கினார்.
# கான் அகாதமி

## வருவாய்

கான் அகாதமி இலாப நோக்கற்ற அமைப்பு ஆகும், நன்கொடை மட்டுமே பெற்று நடக்கும் அமைப்பாகும். 2010-ம் ஆண்டு, கூகுள் $2 மில்லியன் கொடையாக வழங்கியது. 2013-ம் ஆண்டு, கார்லொசு சிலிம் இசுப்பானிய மொழியில் காணொளிகளை வெளியிடுவதற்கு நன்கொடை அளித்தார். 2015-ம் ஆண்டு, ஏடி&டி நிறுவனம் $2.25 மில்லியன் கொடையை கைப்பேசி செயலி உருவாக்குவதற்காக வழங்கியது.  
அமெரிக்க வருவாய்த்துறை அறிக்கையின் படி, சல்மான் கான் ஆண்டிற்கு $350,000 தொகையை 2011 முதல் வாங்கியுள்ளார். 2015-ம் ஆண்டு இது $556,000 ஆக உயர்த்தப்பட்டுள்ளது. 2013-ம் ஆண்டு, தலைவரும், முதன்மை இயக்குநராகவும் உள்ள சாந்தனு சின்கா $375,000 பெற்றுள்ளார்.
# கான் அகாதமி

## உள்ளடக்கம்

கான் அகாதமி இணையத்தளம் ஒவ்வொருவருக்கும் தனித்தனமையுடன் யூடியூப் வலைதளத்திலுள்ள காணொளியை வழங்குகிறது. இணையத்தளம் வாயிலாக பயிற்சிகள், இன்னபிற தகவல்களையும் அறியவும், பயிற்றுக் கருவிகளையும் உள்ளடக்கியுள்ளது. இதைக் கைபேசிச் செயலி வாயிலாகவும் பார்க்க இயலும்.  
இது பள்ளிக்கல்வி மதிப்பீட்டுத் தேர்வு உள்ளிட்ட பிற தேர்வுகளுக்கும் பயிற்சி அளிக்கின்றது.
# கான் அகாதமி

## வரவேற்பு

கான் அகாதமி இந்தியாவிலும் பிறநாடுகளிலும் வரவேற்பு பெற்றுள்ளது:
- பில் கேட்ஸ் ஆசுபென் ஐடியாசு விழாவில் கான் அகாதமி குறித்து பேசினார்.
- 2010-ம் ஆண்டு, கூகுள் $2 மில்லியன் கொடை வழங்கியது.
- 2011-ம் ஆண்டு, அயர்லாந்தைச் சார்ந்த ஓ சுல்லிவன் நிறுவனம் $5 மில்லியன் கொடை வழங்கியது.
# கான் அகாதமி

## பன்னாட்டுஅறிமுகம்

கான் அகாதமியானது சுமார் 1 பில்லியன் பாடங்களை உலகமுழுவதும் வழங்கியுள்ளது. ஒரு மாதத்தில் சுமார்40மில்லியன்மாணவர்களும், 2மில்லியன்ஆசிரியர்களும்கான்அகாதமியைபயன்படுத்துகின்றனர்.தற்போது,கான்அகாதமியின்உள்ளடக்கம்36 மொழிகளில் தன்னார்வலர்களாலும் பன்னாட்டு கூட்டமைப்புகளாலும்மொழிபெயர்க்கப்பட்டுள்ளது.கான்அகாதமியின்முழக்கம்: "உங்களுக்குத் தெரியவேண்டிய ஒன்றே ஒன்று: நீங்கள் எதை வேண்டுமானாலும் கற்றுக்கொள்ளலாம். ("You only have to know one thing: you can learn anything").
# பாம்செப்

**பாம்செப்** (BAMCEF) என்பது அனைத்திந்திய தாழ்த்தப்பட்டோர், தாழ்த்தப்பட்ட மலைசாதியினர், பிற்படுத்தப்பட்டோர் மற்றும் சிறுபான்மையோர் ஊழியர்களின் கூட்டமைப்பு ஆகும். இது ஆங்கிலக் கூட்டுச் சொல் ஆகும்.  
இந்த அமைப்பை உருவாக்க வேண்டும் என்ற கருத்தை 1973 ஆம் ஆண்டில் கன்சிராம் முன்வைத்தார்.
தீனா பானா, டீகே காபர்டே ஆகியோருடன் கன்சிராம் இந்த அமைப்பைத் தொடங்கினார்.
# பாம்செப்

## வரலாறு

ஆறு ஆண்டுகள் இந்தியா முழுக்க சுற்றுப்பயணம் செய்து, கடுமையான தொடக்க வேலைகள் செய்த பின்னர் 1978 இல் இந்த இயக்கத்தின் முதல் மாநாடு நடந்தது. 1978 திசம்பர் 6 இல், அதாவது பாபா சாகேபு அம்பேத்கர் நினைவு நாள் அன்று இந்த மாநாடு நிகழ்ந்தது
பிற்படுத்தப்பட்டோர் என்ற சொல்லாடலில் பட்டியல் சாதியினரும் பட்டியல் பழங்குடியினரும் பிற பிற்படுத்தப்பட்டோரும் அடங்குவர் என்பது இவ்வமைப்பின் கொள்கைக் கருத்து ஆகும்.
நோக்கங்களை நிறைவேற்றவும், உறுப்பினர்களுக்கு பயிற்சி அளிக்கவும், நிதியைத் திரட்டினார்கள். மாநில அளவிலும் மாவட்ட அளவிலும் பொறுப்பாளர்களை அமர்த்தினார்கள்.
# பாம்செப்

## குறிக்கோள்கள்

சமூகத்தால் பெற்றதை அந்தச் சமூகத்திற்கே திரும்பிச் செலுத்த வேண்டும்.
தலித் எளிய மக்களுக்கு உதவி செய்வதற்கு தலித் அதிகாரிகளை ஊக்கப்படுத்தவேண்டும். அறிவு, பணம், திறமை முதலியவற்றைப் பெறுவதற்கு முயல வேண்டும்.
ஊழியர்களின் சங்கம் என்று இல்லாமல், படித்த எளிய ஊழியர்கள் அறிவார்ந்தவர்களாகவும், திறமைமிக்கவர்களாகவும், பொருள் படைத்தவர்களாகவும் இருக்க வேண்டும்.
# மாக்சு டெக்மார்க்

**மாக்சு டெக்மார்க்** ( Max Erik Tegmark 5 மே 1967) என்பவர் சுவீடிய அமெரிக்க அண்டவியலாளர் ஆவார்.
எம். ஐ. டி. என்று கூறப்படும் மசாசூசெட்ஸ் தொழில்நுட்ப நிறுவனத்தில் பேராசிரியராக இருக்கிறார். பவுன்டேசனல் கொஸ்டின்ஸ் நிலையத்தில் அறிவியல் இயக்குனராகவும் உள்ளார். மேலும் பியூச்சர் ஆப் லைப் இன்ஸ்டிடியூட் என்பதைத் தோற்றுவித்தவர்களில் மாக்சு டெக்மார்க் ஒருவர் ஆவார்.  
அவுர் மேதமெடிக்கல் யூனிவர்ஸ் என்ற நூலையும்  செயற்கை  நுண்ணறிவு பற்றிய ஒரு நூலையும் எழுதியுள்ளார். செயற்கை நுண்ணறிவு வளர்ச்சியினால் உண்டாகும் இன்னல்களை பற்றி ஆராய்வதற்காக
எலான் மசுக் என்ற அமெரிக்கத் தொழில் முனைவோர் மாக்சு டெக்மார்க்குக்கு நன்கொடையை வழங்கியுள்ளார்.
# மாக்சு டெக்மார்க்

## வாழ்க்கைக் குறிப்புகள்

சுவீடனில் பிறந்த மாக்சு டெக்மார்க் பட்டப் படிப்பை ஸ்டாக்ஹோமில் உள்ள இராயல் தொழில்நுட்பக் கழகத்திலும் பின்னர் ஸ்டாக்ஹோம் ஸ்கூல் ஆப் எகானாமிக்ஸ் என்ற நிறுவனத்திலும் முடித்தார்.
தமது ஆய்வுப் பட்டத்தை பெர்கிலியில் உள்ள கலிபோர்னியா பல்கலைக் கழகத்தில் ஆய்வு செய்து பெற்றார்.
பென்சில்வேனியா பல்கலைக்கழகத்தில் பணி செய்தார். தற்சமயம் மசாசூசெட்ஸ் தொழில்நுட்பக் கழகத்தில் பணி ஆற்றுகிறார். அண்டவியலைப் பற்றிய ஆராய்ச்சியை முனைப்பாகச் செய்து வருகிறார்.
# மாக்சு டெக்மார்க்

## பணிகள்

பிபிசி தொலைக்காட்சியில் பல அறிவியல் சார்ந்த நிகழ்ச்சிகளில் கலந்துகொண்டார். கரும்புள்ளி, முடிவிலி என்பதும் அதற்கப்பாலும், பிரபஞ்சம் பற்றிய கருத்துக்கள் ஆகிய பொருண்மைகளில் பேசியுள்ளார்.
அமெரிக்கன் தொலைக்காட்சி ஆவணப் படங்களில் அறிவியல் புனைவுகள் பற்றிய தொடர் நிகழ்ச்சியில் கலந்துகொண்டார். இந்தத் தொடர் நிகழ்ச்சி மிசியோ காகு என்ற அறிவியல் பரப்புநரால் உருவாக்கப்பட்டது .
2014 இல் தி ஹப்பிங்டன் போஸ்ட் என்ற செய்தித் தாளில் அதி நுண்ணறிவு எந்திரங்கள் பற்றிய கருத்துக் கட்டுரையை ஸ்டீபன் ஹோக்கிங் போன்ற சில அறிஞர்களின் கூட்டு முயற்சியில் எழுதினார்.
# மாக்சு டெக்மார்க்

## எழுதிய நூல்கள்

Our Mathematical Universe, 2014 - "Tegmark is one of the rock Gods of cosmology" Daily Telegraph. - "Brilliantly argued and beautifully written" The New York Times.  
Life 3.0 Being Human in the Age of Artificial Intelligence, 2017 - "This is a rich and visionary book and everyone should read it" The Times.
# ஜி இ பி - 24 (நெல்)

**ஜி இ பி - 24** (*GEB 24*) பிரபலமாக **கிச்சிலி சம்பா**' (*Kichili samba*) எனப்படும் இந்த நெல் வகை, உடனுறு மாற்றி உருவாக்கப்பட்ட தமிழகத்தின் நெல் இரகமாகும்.
# ஜி இ பி - 24 (நெல்)

## வெளியீடு

இந்த நெல் இரகத்தை, கோயம்புத்தூரில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*) 1921 ஆம் ஆண்டு வெளியிட்டது.
# ஜி இ பி - 24 (நெல்)

## இவற்றையும் காண்க

- இயற்கை வேளாண்மை
- வேளாண்மை
# 2017 நடு மெக்சிக்கோ நிலநடுக்கம்

**2017 நடு மெக்சிக்கோ நிலநடுக்கம்** (*2017 Central Mexico earthquake*) 2017 செப்டம்பர் 19 அன்று பிற்பகல் 13:14&nbsp;நநேவ (18:14 ஒசநே) 7.1 M<sub>W</sub> அளவுடன் மெக்சிக்கோவின் புவெப்லா நகரில் இருந்து 55 கி.மீ. தெற்கே தாக்கியது. ஏறத்தாழ 20 செக்கன்களுக்கு மிகப்பலமான அதிர்வுகள் உணரப்பட்டன. இந்நிலநடுக்கத்தால் மெக்சிக்கோவின் புவெப்லா, மொரேலொசு ஆகிய மாநிலங்களும், மெக்சிக்கோ நகரமும் பாதிப்புக்குள்ளாயின. நாற்பதிற்கும் அதிகமான கட்டிடங்கள் இடிந்து வீழ்ந்தன. மெக்சிக்கோ நிலநடுக்க எச்சரிப்பு மையம் மெக்சிக்கோ நகரில் 20 செக்கன்கள் எச்சரிக்கையை அறிவித்தது. குறைந்தது 230 பேர் உயிரிழந்ததாக இரண்டாம் நாள் செய்திகள் தெரிவித்தன. 800 இற்கும் அதிகமானோர் காயமடைந்தனர்.  
இந்நிலநடுக்கம் ஏற்படுவதற்கு 2 மணித்தியாலங்களுக்கு முன்னர், மெக்சிக்கோவில் 1985 ஆம் ஆண்டு நிலநடுக்க அழிவுகள் நினைவுகூரப்பட்டது. 1985 ஆம் ஆண்டில் இதே நாளன்று மெக்சிக்கோவைத் தாக்கிய நிலநடுக்கம் 10,000 இற்கும் அதிகமானோரைக் கொன்றது.
# உலகளாவிய கிராமம்

**உலகளாவிய கிராமம்** அல்லது **புவிக் கிராமம்** (*Global village*) என்பது பல்வேறு விதமான தொடர்பு சாதனங்களின் பயன்பாட்டினால் புவியானது ஒரு கிராமமாகச் சுருக்கப்பட்டதை உருவகிக்கும் ஒரு சொற்றொடர் ஆகும். உலகளாவிய கிராமம் என்பது உலகளாவிய அளவில் பருப்பொருளியலுக்கும் சமூகவியலுக்கும் இடையிலான தொடர்பை விளக்கவும் பயன்படுகிறது. குறிப்பாக இணையத்தளம் மூலமாக செய்திகளை வெகு எளிதாக உலகம் முழுவதும் பரவச் செய்து உலகில் உள்ள மக்கள் ஒரு சிறிய கிராமத்தில் இருப்பதை போல மிகவும் எளிதாகவும் விரைவாகவும் தொடர்பு கொள்ளப்படுகிறார்கள்.  
கனடாவைச் சேர்ந்த மார்சல் மெக்லூகன் என்னும் மெய்யியலாளர் 1960களில் இச்சொற்றொடரை முதன் முதலில் அறிமுகப்படுத்தினார். உலகம் மின்னணுத் தொழில்நுட்பத்தினால் எவ்வாறு ஒரு கிராமமாகச் சுருங்கியுள்ளது எனபதையும், எவ்வாறு தகவல்கள் ஒரே நேரத்தில் ஒவ்வொரு புள்ளியிலிருந்தும் உடனடியாக இயக்கப்படுகின்றன எனவும் விளக்கினார்.
# தி. ந. இராமச்சந்திரன்

முனைவர் **தில்லை நடராஜன் இராமச்சந்திரன்** (*T. N. Ramachandran*; 18 ஆகத்து 1934 - 6 ஏப்ரல் 2021) தமிழிலும் ஆங்கிலத்திலும் புலமை பெற்றவர். சிறந்த மொழிபெயர்ப்பாளர். தமிழ் சைவம் குறித்தும் சைவ சித்தாந்தம் குறித்தும் பல நூல்களை எழுதியவர். **சேக்கிழார் அடிப்பொடி** எனும் சிறப்பு பட்டத்தைப் பெற்றவர்.  
சைவத் தமிழ் திருத்தொண்டர்களின் வாழ்க்கை வரலாற்றியல் இலக்கியமான சேக்கிழாரின் பெரியபுராணம், சைவ சித்தாந்தம் ஆகியவை குறித்து தமிழிலும், ஆங்கிலத்திலும் பல நூல்களை எழுதியவர்.
# தி. ந. இராமச்சந்திரன்

## இளமை

தில்லை நடராஜன் – காமாட்சியம்மாள் இணையருக்கு 18 ஆகஸ்டு 1934ல் பிறந்த இராமச்சந்திரன், சட்டக் கல்வி பயின்று 9 ஆகஸ்டு 1956 முதல் சென்னை உயர்நீதிமன்றத்தில் வழக்கறிஞராக பணியாற்றினார். 13 செப்டம்பர் 1956ல் கல்யாணி என்பவரை திருமணம் செய்து கொண்டார்.
# தி. ந. இராமச்சந்திரன்

## விருதுகள்

- மகாகவி பாரதியாரின் நூற்றாண்டு விழாவின் போது தி. ந. இராமச்சந்திரன் சிறப்பு செய்யப்பட்டார். 1984ல் இராமச்சந்திரனின் சைவப் பணியைப் பாராடி தருமபுர ஆதீனம் **சைவ சித்தாந்த கலாநிதி** பட்டத்தை வழங்கியது.  
- இராமச்சந்திரனின் தமிழ் இலக்கியத்திற்கான பணியைப் பாராட்டி யாழ்ப்பாணப் பல்கலைக்கழகம் 6 அக்டோபர் 2011ல் தமிழ் இலக்கியத்திற்கான முனைவர் பட்டம் வழங்கியது.  
- தி. ந. இராமச்சந்திரன், தெய்வச் சேக்கிழாரின் பெரியபுராணம் குறித்து தொடர் சொற்பொழிவுகள் ஆற்றியதால், *சேக்கிழார் அடிப்பொடி* எனும் பாராட்டைப் பெற்றார்.
# தி. ந. இராமச்சந்திரன்

## படைப்புகள்

தி. ந. இராமச்சந்திரன் தமிழிலும், ஆங்கிலத்திலும் பல சைவத் தமிழ் நூல்களை இயற்றியுள்ளார். அவைகளில் சில:
- பெரியபுராணம் திருமுறைகளின் கவசம்
- பாரதி பாடல்கள் சிந்தனை விளக்கம்
- Tirumurai the Second
- Tirumurai The Seventh
- SAYINGS
- UTTERANCES
- Kaivalya Navaneetham
- Brahmmasuthra Siva Advaitha
- Chitrakavi Maalai
- Max Mullar
# சமணக் காஞ்சி

**சமணக் காஞ்சி** அல்லது **திருப்பருத்திக்குன்றம்**, காஞ்சிபுரத்திற்கு தெற்கே இரண்டு கிலோ மீட்டர் தொலைவில் பாயும் வேகவதி ஆற்றின் கரையில் அமைந்த திருப்பருத்திக்குன்றம் ஊராட்சியில் உள்ளது. பருத்திக் காடுகள் நிறைந்து இருந்ததால் இதனை *திருப்பருத்திக்குன்றம்* என்றும் அழைப்பர். இவ்விடம் பல்லவர் காலத்தில் மிக உயர்ந்த நிலையில் இருந்தது.  
சமணக் காஞ்சியில் இரண்டு கோயில்கள் உள்ளது. அதில் ஒன்று பல்லவர் காலத்துக் கோயில் ஆகும். மற்றொன்று பல்லவர் காலத்திற்குப் பின்னர் கட்டப்பட்டது.  
சமணக் காஞ்சியில் சமண மடம் ஒன்று இயங்கி வந்ததாக வரலாற்றுக் குறிப்பின் வாயிலாக அறியமுடிகிறது. காஞ்சிபுரத்திற்கு, பொ.ஊ. 640-ல் சீன பௌத்த யாத்ரீகர் யுவான் சுவாங் இங்கு விஜயம் செய்ததாகவும், அச்சமயம் காஞ்சி மாநகரில் எண்பத்து மூன்று சமணக் கோயில்களைக் கண்டு சென்றதாகவும் தன் பயணக்குறிப்பில் குறித்துள்ளார்.
# சமணக் காஞ்சி

## சமணக் கோயில்கள்

சமணக் காஞ்சியில் எட்டாவது மற்றும் 24வது தீர்த்தங்கரர்களின் இரண்டு கோயில்கள் உள்ளது.
# சமணக் காஞ்சி

## சமணக் கோயில்கள்

### சந்திரபிரபா கோயில்

சமணக் காஞ்சியில் சமண சமயத்தின் எட்டாவது தீர்த்தங்கரரான சந்திரப்பிரபருக்கு கோயில் அமைக்கப்பட்டுள்ளது. மேடான இடத்தில் இக்கோயில் அமைந்துள்ளதால் இக்கோயிலை *ஏர்வாஸ்தலம்* என்றும் *மலையனார் கோயில்* என்றும் அழைக்கப்பட்டதாக இத்தல வரலாறு ஆய்வுநூல் எழுதிய அறிஞர் டி. என். இராமச்சந்திரன் குறிப்பிட்டுள்ளார்.  
இக்கோயில் பல்லவப் பேரரசர் இரண்டாம் நரசிம்ம பல்லவன் உருவாகியிருக்க வேண்டும் என அறிஞர்கள் கூறுகின்றனர்.
# சமணக் காஞ்சி

## சமணக் கோயில்கள்

### வர்த்தமானர் கோயில்

24வது தீர்த்தங்கரான மகாவீரர் எனும் வர்த்தமானர் மூலவராக உயர்ந்த பீடத்தின் மீது, தேவர்கள் கவரி வீச, முக்குடை கவிப்ப, ஆழ்ந்த தவக்கோலத்தில் காட்சி தருகிறார். இவரை திரிலோகநாதர் என்று அழைப்பர்.  
வர்த்தமானர் கோயிலில் மகாவீரர், புஷ்தந்தர், தருமநாதர் பத்மபிரபா, வசுபூஜ்ஜியர், பார்சுவநாதர், ரிசபநாதர், பிரம்மதேவர் ஆகியோருக்கான சன்னதிகள் உள்ளது. இக்கோயிலில் அர்த்தமண்டபம், முக்கிய மண்டபம், சங்கீத மண்டபம், சாந்தி மண்டபம், வலம் வரும் பாதை, கோயில் கிணறு, சுற்றுச் சுவர்கள் எனச் சிறப்பான உள்கட்டமைப்புகளுடன் முழுமையாகப் பல்லவர்களின் கட்டடக்கலையில் வெளிப்படுகிறது.  
ஆறாவது தீர்த்தங்கரரான பத்மபிரபா, 12-வது தீர்த்தங்கரரான வசுபூஜ்ஜியர், 23-வது தீர்த்தங்கரரான பார்சுவநாதர் ஆகிய மூவருக்கான கோயில்கள் முதலாம் காலத்தில் கட்டப்பட்டவைகளாக **குராமரம்** இத்தலத்தின் இக்கோயிலின் தலவிருட்சம் ஆகும்.
# சிங்கீதம் சீனிவாசராவ்

**சிங்கீதம் ஸ்ரீநிவாச ராவ்** (*Singeetam Srinivasa Rao*, பிறப்பு:21 செப்டம்பர் 1931) தென்னிந்தியத் திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் இசை அமைப்பாளர் என பன்முகம் கொண்டவர்.  
சீனிவாசராவ் தெலுங்கு நியோகி பிராமண குடும்பத்திலிருந்து வந்தவர். அவர் சென்னைப் பல்கலைக்கழகத்திலிருந்து இயற்பியல் பட்டம் பெற்றார். திரையுலகில் முதலில் சிங்கீதம் ஸ்ரீநிவாச ராவ் ஹரிந்திரநாத் சட்டோ பாத்யாய், கே.வி. ரெட்டி மற்றும் பிங்கலி நாகந்திரராவ் ஆகியோருடன் இணை இயக்குநராகப் பணியாற்றினார். மாயா பஜார் (1957), பெல்லி நாட்டி பிரமானலு (1958), ஜகதேக வீரணி கதா (1961), ஸ்ரீ கிருஷ்ணர்ஜுனா யுத்தம் (1963), சத்யா ஹரிச்சந்திரா (1965) முதலியன. 1972 ஆம் ஆண்டு முதல் இயக்குநராக கன்னடம், தமிழ், தெலுங்கு, இந்தி உள்ளிட்ட பல மொழிகளில் அறுபது திரைப்படங்களை இயக்கி உள்ளார்.  
1988 ஆம் ஆண்டில் அவர் முதல் இந்திய மௌன திரைப்படமான புஸ்பக் என்ற திரைப்படத்தை தயாரித்து இயக்கியுள்ளார். இது கேன்ஸ் திரைப்பட விழாவில் திரையிடப்பட்டது. தேசிய பொழுதுபோக்கு விருது பெற்றது. கர்நாடக அரசு திரைப்பட சிறந்த இயக்குநர் விருது இந்த திரைப்படத்திற்காக பெற்றார்.
# சிங்கீதம் சீனிவாசராவ்

## கன்னடத் திரைப்படப் பங்களிப்புகள்

இவர் கன்னடத்தில் ஹாலு ஜெனு (1982), சலிசுவா மோடகளு (1982), எராது நட்சத்திரகளு (1983), ஷ்ராவன பந்து (1984), ஜவாலாமுகி (1985) பாக்கியலட்சுமி பரம (1985 )ஆனந்த் (1986), தேவத மனசுயா (1988), சிரஞ்சீவி சுதாகர (1988), ஷீரா சாகரா (1992), துவி துவி துவி (1999) மற்றும் மேக்-அப் (2002) ஆகிய படங்களை இயக்கினார்.  
சம்யுக்தா (1988) படத்தில் இசையமைப்பாளராக பணியாற்றினார், பாடலுக்கு மட்டும் இசை அமைத்துள்ளார் படத்தில் பிண்ணனிஇசை சங்கர் கணேஷ் அமைத்தார்.
# சிங்கீதம் சீனிவாசராவ்

## தெலுங்குத் திரைப்படப் பங்களிப்புகள்

1984 ஆம் ஆண்டு தெலுங்கு நடன வாழ்க்கைத் திரைப்படமான மயூரி தேசிய திரைப்பட விருது பெற்றது. தெலுங்கில் வெற்றி பெற்ற படமான அமெரிக்கா அம்மாயியும், அமெரிக்கா அப்பாயியும் வெற்றி பெற்றது.  
தெலுங்கில் 26 மேற்பட்ட படங்களை இயக்கியுள்ளார், சில படங்களுக்கு திரைக்கதையும் எழுதி தந்துள்ளார்.
# சிங்கீதம் சீனிவாசராவ்

## தமிழ்த் திரைப்படப் பங்களிப்புகள்

தமிழில் கமலுடன் இணைந்து, தேசிய விருது பெற்ற இயக்குநரான சிங்கீதம் சீனிவாசராவ் இயக்கிய *ராஜ பார்வை*, *அபூர்வ சகோதரர்கள்*, *மைக்கேல் மதன காமராஜன்*, *பேசும் படம்* என இவர் இயக்கிய ஒவ்வொரு படமும் வசூல் மற்றும் பாராட்டுக்களைக் குவித்தவை. சிங்கீதம் சீனிவாச ராவ் 2008 இல் 'கடோத்கஜ்" என்ற உயிரோவியத் திரைப்படத்தை இயக்கினார். இது கான்ஸ் திரைப்பட விழாவில் திரையிடப்பட்டது. இவர் இயக்கிய *அபூர்வ சகோதரர்கள்* முந்தைய அனைத்து சாதனைகளையும் முறியடித்து 1989ல் பல புதிய சாதனைகள் படைத்தது. 1990 களின் நகைச்சுவைத் திரைப்படமான மைக்கேல் மதன காமராஜன் வசூலில் சாதனை படைத்தது. 2005 ஆண்டில் மும்பை எக்ஸ்பிரஸ் என்ற பெயரில் தமிழ் மற்றும் இந்தி என இரு மொழியிலும் படமாக்கினார்.
;தமிழ்த் திரைப்படங்கள்
- திக்கற்ற பார்வதி (1974)
- இரு நிலவுகள் (1979) (டப்பிங்)
- ராஜ பார்வை (1981)
- பேசும் படம் (1988)
- அபூர்வ சகோதரர்கள் (1989)
- மைக்கேல் மதன காமராஜன் (1990)
- மகளிர் மட்டும் (1994)
- சின்ன வாத்தியார் (1995)
- காதலா! காதலா! (1998)
- லிட்டில் ஜான் (2001)
- மும்பை எக்ஸ்பிரஸ் (2005)
# சிங்கீதம் சீனிவாசராவ்

## பிற மொழி திரைப்படப் பங்களிப்புகள்

மலையாளத்தில் 1977 ஆண்டில் *நிரபரயும் நிலவிலக்கும்* என்ற திரைபடத்தை இயக்கினார்.  
இந்தி மொழியிலும் நான்கு மேற்பட்ட திரைப்படங்கள் இயக்கியுள்ளார்.
# பையூர் - 1 (நெல்)

**பையூர் - 1** (*Paiyur 1*) எனப்படும் இந்த நெல் வகை, **ஐ ஆர் - 1721 - 14** மற்றும் **ஐ ஆர் - 1330 - 2** (*IR 1721-14 / IR 1330-2*) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
# பையூர் - 1 (நெல்)

## வெளியீடு

இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், கிருஷ்ணகிரி மாவட்டத்திலுள்ள பையூர் மண்டல வேளாண் ஆராய்ச்சி நிலையம், (*REGIONAL RESEARCH STATION, PAIYUR (RRS*) 1981 ஆம் ஆண்டு வெளியிட்டது.
# பையூர் - 1 (நெல்)

## இவற்றையும் காண்க

- இயற்கை வேளாண்மை
- வேளாண்மை
- பையூர் ஊராட்சி
- பையூர் 1 நீலம் மாம்பழம்
# எம். வி. முருகப்பன்

**எம். வி. முருகப்பன்** (M V Murugappan) (7 சனவரி 1936- 19 செப்டம்பர் 2017) சென்னை முருகப்பா குடும்பத்தைச் சேர்ந்தவர். இவர் கார்போரண்டம் யுனிவர்சல் நிறுவனத்தின் தலைவர் பொறுப்பில் இருந்து ஓய்வு பெற்றவர். இவர் முருகப்பா குழுமத்தை நிறுவிய திவான் பகதூர் ஏம். எம். முருகப்ப செட்டியாரின் வாரிசான ஏ. எம். எம். வெள்ளையன் செட்டியாரின் மகன் ஆவார்.
# எம். வி. முருகப்பன்

## துவக்கக்கால வாழ்க்கை

இவர் இன்றைய சிவகங்கை மாவட்டத்தில் உள்ள பள்ளத்தூரில் 1936 ஆம் ஆண்டு சனவரி 7 ஆம் தேதி பிறந்தார். இங்கிலாந்தின், பர்மிங்காம் பல்கலைக் கழகத்தில், பிஎஸ்இ கட்டடப் பொறியியலில் பட்டம் பெற்றார். கல்லூரி காலங்களில் விளையாட்டு போட்டிகளில் ஆர்வத்துடன் கலந்து கொள்வார். பல்கலைக் கழக அளவில் பல பரிசுகளை பெற்றவர்.
# எம். வி. முருகப்பன்

## வாழ்க்கை

இங்கிலாந்தில் படிப்பை முடித்து திரும்பிய சில ஆண்டுகளில் கட்டுமான துறையில் கவனம் செலுத்தினார். பின்னர் கொரமண்டல் இன்ஜினீயரிங் நிறுவனத்தின் நிர்வாக இயக்குநராக பொறுப்பு ஏற்றார். கொரமண்டல் ப்ரோடரி நிறுவனத்தை உருவாக்கியதுடன், அமில தடுப்பு சிமெண்ட், பிளாஸ்டிக் கெமிக்கல் உதிரிபாகங்களை உற்பத்தி செய்வதில் முக்கிய பங்காற்றினார். இந்த துறையில் இந்தியாவின் முக்கியமான நிறுவனமாக இதை உருவாக்கினார்.  
1979 ஆம் ஆண்டில் கார்போரண்டம் யுனிவர்சல் (குமி) நிறுவனத்தின் நிர்வாக இயக்குநராக பொறுப்பேற்றார். இவரது தலைமையில் இந்த நிறுவனம் இந்தியாவின் முக முக்கிய பேரிங் நிறுவனமாக உருவெடுத்தது. தொழில்துறைக்குத் தேவையான செராமிக் பொருட்களைத் தயாரிக்க தொடங்கியது. நீர்மின் உற்பத்தி மற்றும் அனல் மின் உற்பத்திக்கான முதலீடுகளையும் மேற்கொண்டவர். 1995 ஆம் ஆண்டு முதல் 2004 ஆம் ஆண்டுவரை நிறுவனத்தின் தலைவராக இருந்து வழி நடத்தினார். மிதிவண்டி உற்பத்தியில் ஈடுபட்டுள்ள டி ஐ நிறுவன வளர்ச்சியிலும் இவரது பங்கு குறிப்பிடத்தக்கது.
# எம். வி. முருகப்பன்

## வகித்த பொறுப்புகள்

- இந்திய தொழில் வர்த்தக சபையின் நிர்வாகக் குழு உறுப்பினர்.
- சென்னை தொழில் மற்றும் வர்த்தக சபையின் தலைவர் (1987-88).
- சென்னை கிரிக்கெட் கிளப்பின் தலைவர் (1978-79).
- சென்னை மிட் டவுன் ரோட்டரி கிளப் தலைவர் ( 1976-77).
- இந்தியா -ஆஸ்திரேலியா இணைந்த தொழில் குழுவின் தலைவர் (1992)
- ஏஎம்எம் பவுண்டேஷன் நிறுவனத்தின் காப்பாளர்,
- முருகப்பா குழும பள்ளிகள், தொழில்நுட்பக் கல்லூரிகள் மற்றும் நான்கு மருத்துவமனைகளின் நிர்வாகி.
- லாப நோக்கமற்ற ஆராய்ச்சி நிறுவனமான ஏஎம்எம் முருகப்ப செட்டியார் ஆராய்ச்சி மையத்தின் நிர்வாக குழுவின் தலைவர்.
# அருந்ததி பட்டாச்சார்யா

**அருந்ததி பட்டாச்சார்யா** என்பவர் பாரத ஸ்டேட் வங்கியின் தலைவர். இவர் இந்த வங்கியின் முதல் பெண் தலைவர் ஆவார். 2016 இல் அதிகாரமிக்கவர்களில் இவர் 25 ஆவது இடத்தில் இருப்பதாக போர்ப்ஸ் இதழ் கணித்தது. இவர் 2017 ஆக்டோபர் 6 ஆம் திகதியில் ஒய்வு பெற்றார். 2018 ஆம் ஆண்டில் ”அருந்ததி பட்டாச்சார்யா: *தி மேக்கிங் ஆஃப் எஸ்.பி.ஐ'ஸ் ஃபர்ஸ்ட் உமன் சேர்பெர்சன்*” (Arundhati Bhattacharya: The Making of SBI's First Woman Chairperson) என்று தலைப்பிடப்பட்ட பேட்டியானது ஹார்வார்டு பிசினெஸ் ரிவியூ இதழில் வெளியானது.  
2025 ஆம் ஆண்டு சனவரியில், இவருக்கு இந்திய அரசால் இந்தியாவின் நான்காவது மிக உயரிய குடியியல் விருதான பத்மசிறீ விருது இவருக்கு அறிவிக்கப்பட்டது.
# அருந்ததி பட்டாச்சார்யா

## வாழ்க்கைக் குறிப்புகள்

கொல்கத்தா நகரில் ஒரு வங்கக் குடும்பத்தில் பிறந்த அருந்ததி பட்டாச்சார்யா, பிலாய் என்ற ஊரில் தமது இளமைக் காலத்தைக் கழித்தார். இவருடைய தந்தை பரோதியுள் குமார் முகர்சி பொகாரோ இரும்புத் தொழிற்சாலையில் பணி புரிந்தார். தாயார் ஓமியோபதி மருத்துவராக இருந்தார். அருந்ததி பட்டாச்சார்யா பொகாரோவில் தூய சேவியர் பள்ளியில் படித்தார்.
கொல்கத்தாவில் உள்ள லேடி பிரபோன் கல்லூரியில் ஆங்கில இலக்கியமும் பின்னர் ஜாதவ்பூர் பல்கலைக் கழகத்திலும் கல்வி பயின்றார். இவருடைய கணவர் பிரிதிமாய் பட்டாச்சார்யா கரக்பூர் ஐஐடியில் பேராசிரியராக இருந்தார்.
# அருந்ததி பட்டாச்சார்யா

## வங்கிச் செயல்கள்

1977 ஆம் ஆண்டில் செப்டம்பரில் பாரத் ஸ்டேட் வங்கியில் பணியில் பயிற்சி அதிகாரியாகச் சேர்ந்தார்.
அயலகப் பண மாற்றுத் துறை, கருவூலம், சில்லறை வணிகம், முதலீட்டுத் துறை, மனித வளம் எனப் பல் வேறு பொறுப்புகளில் வங்கியில் பணி ஆற்றினார். நியுயார்க்குக் கிளையிலும் பணி செய்தார்.
மெர்ச்சண்ட் பாங்கிங், கேபிடல் மார்க்கட் போன்ற பிரிவுகளில் முதன்மை அதிகாரியாக இருந்தார்.
எஸ்பிஐ கஸ்டோடியல் சேவைகள், எஸ்பிஐ ஜெனரல் இன்சூரன்சு, எஸ்பிஐ பென்சன்ட் பண்ட் போன்ற புதிய திட்டங்களில் ஆர்வமாக ஈடுபட்டு சேவை செய்தார்.
இருநூறு ஆண்டுகள் பழைமை வாய்ந்த பாரத ஸ்டேட் வங்கியில் அண்மை வளர்ச்சியான தொழில் நுட்பத்தை மேம்படுத்தினார். டிஜிட்டல் வங்கிகள், மொபைல் வெலட், திறன்பேசி மூலம் சில்லறை வர்த்தகச் சேவை போன்றவற்றை அறிமுகப்படுத்தினார்.
இவரது பதவிக் காலத்தில் ஐந்து துணை வங்கிகளான ஸ்டேட் பாங்க் ஆப் பிகானீர் அண் ஜெய்ப்பூர் ஸ்டேட் பாங்க் ஆப் ஐதராபாத் ஸ்டேட் பாங்க் ஆப் மைசூர், ஸ்டேட் பாங்க் ஆப் பாட்டியாலா, ஸ்டேட் பாங்க் ஆப் திருவாங்கூர் மற்றும் பாரதிய மகிளா வங்கி ஆகியன பாரத் ஸ்டேட் வங்கியுடன் இணைந்தன. இதன் பலனாக பாரத ஸ்டேட் வங்கி உலக அளவில் 50 வங்கிகளில் ஒன்றாகத் திகழும் என்று நம்பப்படுகிறது.
# அருந்ததி பட்டாச்சார்யா

## பெற்ற சிறப்புகள்

அயலகக் கொள்கை (பாரீன் பாலிசி) என்ற இதழில் நூறு உலக முன்னணியினரில் இவர் முதன்மையானவர் என்று கூறப்பட்டது.  
2017 இல் பார்ச்சூன் இதழில் ஆசிய பசிபிக் நாடுகளில் 4 ஆவது அதிகாரமிக்க பெண் எனச் சிறப்பிக்கப் பெற்றார்.  
இந்திய டுடே என்ற ஆங்கில இதழில் 50 பேரில் 19 ஆவது அதிகாரமிக்க ஆளுமையாகக் கணிக்கப்பட்டார்.
# சுண்டாங் கோழி

## சுண்டாங் கோழி உருவ அமைப்பு

ஆங்கிலப்பெயர் : **Red spurfowl**  
அறிவியல் பெயர் : ***Galloperdix spadicea***
# சுண்டாங் கோழி

## உடலமைப்பு

36 செ.மீ. - கருஞ்சிவப்புத் தோய்ந்த பழுப்பு நிற உடலில் கருப்பும் சிவப்புமான கீற்றுகளையும் சாம்பல் பழுப்பு நிற நெளிகோடுகளையும் கொண்டது. ஆணின் கால்களில் முள் முனைகள் உண்டு. பெண்ணின் உடல் கருஞ்சிவப்புத் தோய்ந்த மணல் நிறமானது.
# சுண்டாங் கோழி

## காணப்படும் பகுதிகள்

தெற்கு. கிழக்கு மாவட்டங்கள் நீங்கலாகத் தமிழ்நாடு முழுவதும் மலை அடிவாரங்களில் மூங்கில் காடுகள், லாண்டானா புதர்கள் ஆகியறவ்றைச் சார்ந்து காணப்படும்.
# சுண்டாங் கோழி

## உணவு

மேற்கண்ட பகுதிகளில் மறைந்து திரிந்தபடி புல் விதைகள், சிறு கனிகள், புழு பூச்சிகள், கறையான் ஆகியவற்றைத் தேடித் தின்னும்.
ஆளரவம் கேட்டவுடன் கால்களின் மேல் நம்பிக்கை வைத்துத் தப்பி ஓட முயலுமேயன்றி இறக்கைகளை நம்பிப் பறந்து செல்ல முயற்சிப்பதில்லை. ஒரே வட்டாரத்தைத் தனக்கு உரியதாக்கிக் கொண்டு அங்கேயே சுற்றிக் சுற்றி வரும்.
# சுண்டாங் கோழி

## இனப்பெருக்கம்

கொக் கொக் கொக் கொக்கோ கத்தும், ஜனவரி முதல் ஜீன் முடிய மூங்கில் புதர்களிடையெ தரையில் சிறு குழியில் 3 முதல் 5 முட்டைகள் இடும்.
# பா. உ. சித்ரா

**பாலக்கீழில் உன்னிகிருஷ்ணன் சித்ரா** (Palakkeezhil Unnikrishnan Chitra; பிறப்பு:9 சூன் 1995) என்பவர் ஓர் இந்திய நடுத்தரத் தொலைவு ஓட்டப்பந்தய வீராங்கனை ஆவார். இவர் 1500 மீட்டர் தூர ஓட்டத்தில் நிபுணத்துவம் பெற்றவர் ஆவார். சித்ரா 2016 ஆம் ஆண்டு நடைபெற்ற தெற்காசிய விளையாட்டுப் போட்டிகளிலும் 2017 ஆம் ஆண்டு நடைபெற்ற ஆசிய சாம்பியன் பட்டப் போட்டிகளிலும் தங்கப் பதக்கங்களை வென்றார். மேலும் இவர் 2018 ஆசிய விளையாட்டுப் போட்டிகளில் வெண்கலப் பதக்கத்தை மற்றும் 2019 தோகா ஆசிய தடகள சாம்பியன் பட்டப் போட்டியில் தங்கப் பதக்கம் வென்றார்.
# பா. உ. சித்ரா

## ஆரம்ப கால வாழ்க்கை

சித்ரா கேரளத்தை சேர்ந்த விவசாயத் தொழிலாளர்களான உன்னிகிருஷ்ணன் மட்றும் வசந்த குமாரி தம்பதியரின் மகளாக 1995ஆம் ஆண்டு சூன் மாதம் 9ஆம் நாள் பிறந்தார். இவரது பெற்றோறின் நான்கு குழந்தைகளில் மூன்றாவது குழந்தை ஆன சித்ரா, பாலக்காட்டில் உள்ள முண்டூர் மேல்நிலைப்பள்ளியில் தனது பள்ளிப் படிப்பைச் செய்தார். மேலும் இவர் இளங்கலை பட்டப் படிப்பு முடித்துள்ளார்.
# பா. உ. சித்ரா

## தடகளம்

சித்ரா 2016 ஆம் ஆண்டு நடைபெற்ற தெற்காசிய விளையாட்டுப் போட்டிகளில் தங்கப் பதக்கம் வென்றார் மற்றும் 2017 ஆம் ஆண்டு புவனேசுவரில் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு பெண்களுக்கான 1500 மீட்டர் ஓட்டப் போட்டியில் தங்கம் பதக்கம் வென்றார். மேலும் இவர் துருக்மெனிஸ்தான் நாட்டில் நடைபெற்ற ஐந்தாவது ஆசிய உள்ளரங்கு விளையாட்டுப் போட்டியில் பெண்களுக்கான 1500 மீட்டர் ஓட்டப்பந்தயத்தில் 4:27.77 நேரத்தில் ஓடி தங்கம் வென்றார். அந்த ஆண்டின் இறுதியில் இலண்டனில் நடக்க இருந்த உலக தடகள சந்திப்பில் இந்தியத் தடகள சம்மேளனம் சித்ராவை நிராகரித்ததையடுத்து சர்ச்சை எழுந்தது. ஆசிய போட்டிகளில் தான் வெற்றி பெற்றதால் உலக தடகள போட்டிகளில் பங்கேற்கும் உரிமையை தானாகவே பெற்றதாக இந்திய தடகள சம்மேளனத்துக்கு வழக்கு தொடர்ந்தார். சித்ராவை கலந்துகொள்ள அனுமதிக்குமாறு கேரள உயர்நீதிமன்றம் சம்மேளனத்துக்கு உத்தரவிட்டது. இருப்பினும் உரிய நேரமின்மை காரணமாக உலக தடகள கூட்டமைப்பு அதை ஏற்க மறுத்தது.  
பாடசாலைகளுக்கிடையிலான போட்டிகளில் இவர் செய்த குறிப்பிடத்தக்க சாதனைகளுக்காக உத்தரப்பிரதேச மற்றும் கேரள அரசுகள் இவருக்கு டாடா நானோ கார்களை பரிசாக வழங்கியுள்ளன. 2019 ஆம் ஆண்டு கத்தார் நாட்டின் தலைநகர் தோகாவில் நடைபெற்ற 23ஆவது ஆசிய தடகள விளையாட்டுப் போட்டிகளில் பெண்களுக்கான 1500 மீட்டர் ஓட்டப் போட்டியில் 4:14.56 நிமிடங்களில் ஓடி தங்கம் வென்றார்.
# ஆண்ட்ரஸ் பெரைரா

**ஆண்ட்ரஸ் பெரைரா** என அறியப்படும் *ஆண்ட்ரஸ் ஹூகோ கோல்கிபெம் பெரைரா* (Andreas Hugo Hoelgebaum Pereira (பிறப்பு: 1 ஜனவரி 1996)) சர்வதேச காற்பந்தாட்ட வீரராவார். பெல்ஜியம் நாட்டின் டெபல் (Duffel) நகரில் இவர் பிறந்தார். ஸ்பெயின் நாட்டின் வேலன்சியா கால்பந்துக் கழகத்திற்கும் இங்கிலீஷ் பிரீமியர் லீக் போட்டிகளில் மான்செஸ்டர் யுனைடெட் கால்பந்துக் கழகத்திற்கும் நடுக்கள வீரராக விளையாடுபவர். சர்வதேசப் போட்டிகளில் பெல்ஜியம் நாட்டு அணிக்காகவும் பிரேஸில் நாட்டு அணிக்காகவும் விளையாடியுள்ளார். இவர் பிரேஸில் நாட்டின் முன்னாள் காற்பந்தாட்ட வீரர் *மாக்கஸ் பெரைரா*வின் மகனாவார்.
# பதுகம்மா

**பதுகம்மா (Bathukamma)** என்பது தெலங்காணாவில் இந்து பெண்களால் கொண்டாடப்படும் ஒரு மலர்த் திருவிழா ஆகும். இந்த விழா ஒவ்வொரு ஆண்டும் சாலிவாகன ஆண்டு நாட்காட்டியின்படி ஒன்பது நாட்கள் பத்ரபத அமாவாசை (பித்ரு பட்சம் அமாவாசை) அன்று துவங்கி துர்காஷ்டமிவரை கொண்டாடப்படுகிறது. இது கிரிகேடியன் நாட்காட்டியில் செப்டம்பர்–அக்டோபர் மாதங்களில் வரும். நவராத்திரியின்போது பதுகம்மா விழா ஒன்பது நாட்கள் கொண்டாடப்படுகிறது. மகாலயா அமாவசை நாளில் தொடங்கும் இந்த விழா. 9 நாள் கொண்டாட்டங்களுடன் "சதுலா பதுகம்மா" அல்லது "பெட்ட பதுகம்மா" விழாவுடன் தசராவுக்கு இரு நாடகளுக்கு முன் முடிவடையும்.  
பதுகம்மா விழாவானது தெலங்காணாவின் கலாச்சார உணர்வைப் பிரதிபலிக்கிறது. பதுகம்மா என்பது அழகிய மலர்க் குவியல் ஆகும், இது மருத்துவ குணங்கள் கொண்ட பல்வேறு வகையான மலர்களால் கோபுர வடிவில் ஏழு அடுக்குகளாக அமைக்கப்படுகிறது. தெலுங்கில், ‘பதுங்கம்மா' என்பதன் பொருள் ‘அம்மனே வருக’ என்பதாகும், மேலும் பெண்களின் காவல் தெய்வமான மகா கௌரியை, பதுகம்மா வடிவில் வணங்குகின்றனர். இது ஆந்திரத்தில், விசாகப்பட்டிணம் போன்ற சில நகரங்களில் கொண்டாடப்படுகிறது.  
இது பெண்களின் விழா ஆகும். இந்த சிறப்பு நிகழ்வில் பெண்கள் பாரம்பரிய ஆடைகள் அணிந்து நகைகள் மற்றும் இதர ஆபரணங்களுடன் ஒன்று சேர்கின்றனர். பருவவயது பெண் மக்கள் பாவாடை-ஒனி/பாவாடை-தாவணி/பாவாடைச் சட்டை போன்றவற்றை அணிகலன்களுடன் அணிந்து பாரம்பரியத்தை வெளிப்படுத்துகின்றனர். 2017 ஆண்டு இந்த விழா செப்டம்பர் 20 - 28 ஆகிய நாட்களில் கொண்டாடப்படுகிறது.
# உசா தோரட்

**உசா தோரட்** (Usha Thorat 20 பிப்பிரவரி 1950) என்பவர் இந்திய ரிசர்வ் வங்கியின் துணை ஆளுநராகப் பணியில் இருந்த பெண்மணி ஆவார். 2005 நவம்பர் 10 முதல் 2010 நவம்பர் 8 வரை இப்பதவியில் இருந்தார். இதற்கு முன் ரிசர்வ் வங்கியின் செயல் இயக்குநர் என்ற பதவியில் இருந்தார்.
# உசா தோரட்

## வாழ்க்கைக் குறிப்புகள்

சென்னையில் பிறந்த உசா தோரட் புது தில்லி லேடி சிறி ராம் பெண்கள் கல்லூரியிலும், தில்லி பொருளியல் கல்லூரியிலும் படித்தார்.
# உசா தோரட்

## வகித்த பதவிகள்

- 2005 முதல் 2009 வரை டெப்பாசிட் அண்டு இன்சூரன்சு கேரன்டி கார்பொரேசன் தலைவர்.
- 2005 முதல் 2009 வரை நபார்ட் அமைப்பின் இயக்குநர்.
- 2012 சனவரி வரை மங்களூர் ரிபைனரி அண்டு பெட்ரோகெமிக்கல்ஸ் குழுமத்தின் இயக்குநர்.
- செபி என்ற நிறுவனத்தில் உறுப்பினர்.
- சூழலியல் பாதுகாப்பு பவுண்டேசன் என்ற அமைப்பின் ஆளுநர்கள் குழுவில் உறுப்பினர்.
- சூன் 2011 முதல் பிப்பிரவரி 2012 வரை ஓ. என். ஜி. சி. நிறுவனத்தில் கூடுதல் இயக்குநர்.
- சனோபி இந்தியா என்ற குழுமத்தின் 30 எப்பிரல் 2016 முதல் இயக்குநர்.
# வடக்கு கன்னகுறிச்சி

இந்தியாவில் தமிழ் நாட்டில் கன்னியாகுமரி மாவட்டத்தில் கணபதிபுரம் பேரூராட்சிக்கு உட்பட்ட பகுதியில் வடக்குகன்னகுறிச்சி அமைந்துள்ளது இங்கு அருள் மிகு ஸ்ரீ முத்தாரம்மன் திரு கோவில் உள்ளது இங்கு தமிழ் மாதம் கடைசி செவ்வாய் திருவிளக்கு பூஜை மற்றும் அன்னதானமும் நடைபெறும். வாரந்தோறும் ஞாயிற்றுக்கிழமை காலை 10.00 மணிக்கு சமயவகுப்பு நடைபெறும். சித்திரை திருவிழா வெகு விமரிசையாக நடைபெறும். சத்ரபதி வீரசிவாஜி இளைஞர் மன்றத்தால் மாவட்ட அளவிலான கபாடி போட்டி பொங்கல் பண்டிகை முன்னிட்டு நடை பெறும். இங்கு கர்ண குளம் உள்ளது இதற்கு நீர் பேச்சிப்பாறை அணையில் இருந்து தண்ணீர் வருகிறது வெளியே வரும் நீர் அரபிக்கடலில் கலக்கிறது. அங்கன்வாடி மையம் அரசு துணை சுகாதார நிலையம் உள்ளது உள்ளது இங்கு விவசாயம் வாழை, தென்னை மரங்கள் உள்ளது.
# நால்வர்

**சமயக்குரவர்** நால்வர் என அழைக்கப்படுகின்றனர்.  
**நால்வர்** என்ற தலைப்பில் உள்ள ஏனைய கட்டுரைகள்:  
- நால்வர் - 1953 திரைப்படம்
- தஞ்சை நால்வர்
- நால்வர் நான்மணிமாலை
- தியாகச் செம்மல் நால்வர் (நூல்)
- நால்வர் குழு (சீனா)
# யோகான்னசு கூட்டன்பர்கு

**யோகான்னசு கூட்டன்பர்கு** (Johannes Gensfleisch zur Laden zum Gutenberg;1398 – பிப்ரவரி 3, 1468) ஓர் இடாய்ச்சுலாந்திய (செருமானியக்) கொல்லர், பொற்கொல்லர், அச்சுப்பதிவாளர் மற்றும் பதிப்பாளர் ஆவார். ஐரோப்பாவில் முதன்முதலில் அச்சு இயந்திரத்தைக் கண்டறிந்தவர். இவருடைய இயங்கும் அச்சு இயந்திரமானது நவீன அச்சுக்கலையில் புரட்சிகரமான மாற்றத்திற்கு வித்திட்டது. இவர் கண்டறிந்த அச்சு இயந்திரம் மறுமலர்ச்சிக்கும், கிறித்தவச் சீர்திருத்த இயக்கத்தின் பரவலுக்கும், அறிவொளிக் காலம் வளர்ச்சிக்கும், அறிவியல் புரட்சிக்கும், இயந்திரம் சார்ந்த பொருளாதார வளர்ச்சிக்கும், பேரளவில் கல்வி மற்றும் அறிவு வளர்ச்சி பரவவும் உதவியது. அச்சியந்திரம் கண்டுபிடிக்கப்பட்ட பிறகுதான் அச்சிடப்படும் புத்தகங்கள் உருவாகின. நூலகங்கள் பெருமளவில் தோன்றத் தொடங்கின. உலக மக்களுக்கு அறிவையும், தகவலையும் கொண்டு சேர்க்கும் பணி எளிதானது. ஒட்டுமொத்தத்தில் அச்சியந்திரம் கண்டுபிடிக்கப்பட்ட பிறகு ஐந்து நூற்றாண்டுகளில் உலகம் பல துறைகளில் அபரிமித வளர்ச்சியைக் கண்டது. அச்சியந்திரம் ஐரோப்பாவின் மறுமலர்ச்சிக் காலத்தின் முக்கியமானதொரு கண்டுபிடிப்பாகும்.  
நகரும் அச்சு இயந்திரத்தைப் பயன்படுத்தி அச்சிட்ட முதல் ஐரோப்பியர் கூட்டன்பர்க் ஆவார். மேலும் அச்சுத்துறையில் இவர் பல்வேறு பங்களிப்புகளையும் செய்துள்ளார். பேரளவில் அச்சிடக்கூடிய நகரும் எழுத்துரு, எண்ணெயை அடிப்படையாகக் கொண்ட அச்சு மை, மர அச்சுக்கூடம் ஆகியன இவரின் கண்டுபிடிப்புகளாகும். இவருடைய எழுத்துரு உலோகக்கலவையாலான பற்றவைப்பு முறையில் உருவாக்கப்பட்ட எழுத்துருக்களாகும். இவருடைய இக்கண்டுபிடிப்புகள் அணைத்தும் நவீன அச்சுக்க்கலையில் மிக அதிக முறையில் வேகமாகவும் எளிதாகவும், குறைந்த செலவில் புத்தகங்கள் அச்சிட பெரிதும் உதவியது. கூட்டன்பர்க் முதன் முதலில் விவிலியத்தை அச்சிட்டு அதனை பலரும் பயன்படுத்த காரணமானார்.
# யோகான்னசு கூட்டன்பர்கு

## இளமை

கூட்டன்பர்க் ஜெர்மனியில் மைன்ஸ் (Mainz) என்னுமிடத்தில் ஃபிரிலீ லேடன் என்பவருக்கும் அவருடைய இரண்டாவது மனைவியான எல்சு வைரிச் என்பவருக்கும் கடைசி மகனாக 1398 அல்லது 1399 இல் பிறந்தார்.(கூட்டன்பர்க்கினுடைய சரியான பிறப்பு வருடம் தெரியவில்லை. 1938 எனக் கருதப்படுகிறது.) இவருடைய தந்தை ஒரு செல்வந்தராகவும் வணிகராகவும் விளங்கினார். மேலும் மைன்சின் ஆயருக்கு பொற்கொல்லராகவும் பணியாற்றினார். எனினும் இவர் அதிகளவில் துணி வியாபாரமும் செய்து வந்தார்.  
ஜான் லீனார்டு என்ற வரலாற்றாசிரியர் கூட்டன்பர்க்கின் இளமையானது பெரும்பாலும் மர்மம் நிறைந்ததாகவே இருந்தது எனக் குறிப்பிடுகிறார். கத்தோலிக்க ஆலயங்களுக்கு தேவைப்படுபவைகளை செய்யும் பட்டறையில் அவருடைய தந்தை வேலை செய்துகொண்டிருந்தார் எனவே கூட்டன்பர்க் வளரும்போதே பொற்கொல்லருக்கான நுணுக்க்கங்களைத் தெரிந்தே வளர்ந்தார்." வரலாற்றாசிரியர், என்ரிச் வாலவ் என்பவர் 14 மற்றும் 15 ஆம் நூற்றாண்டுகளில் கூட்டன்பர்க்கினுடைய வழித்தோன்றல்கள்ன் நாணயச் சாலையில் ஒரு முக்கியமான பொறுப்பில் இருந்தனர். அவர்கள் கணிசமான அளவு உலோகத் தொழில்நுட்ப அறிவுபெற்றிருந்தமையால் பல்வேறு நாணயங்களுக்கான உலோக அச்சுகளை அந்நாணயச் சாலைக்கு உருவாக்கித் தந்தனர். இதன் காரணமாக மோசடி வழக்குகளை விசாரிக்கும் அமர்வு நீதிமன்றங்களில் இவர்களுக்கென்று ஓர் இருக்கை வழங்கப்பட்டிருந்தது." கூட்டன்பர்க்கினுடைய தந்தைக்குச் சொந்தமான மாளிகை மைன்சில் செல்வாக்கு பெற்ற ஓர் இடமாக விளங்கியது." 1411 இல் ஜெர்மானியப் பிரிவினைக்கு எதிரான எழிச்சியின் காரணமாக நூற்றுக் கணக்கான குடும்பங்கள் இடம்பெயர நேரிட்டது. அதில் கூட்டன்பர்க்கின் குடும்பமும் ஒன்றாகும். கூட்டன்பர்க்கின் குடும்பமும் அல்டவில்லா என்ற இடத்தில் அவரது தாயாருக்குச் சொந்தமான இடத்தில் குடியேற நேரிட்டது. எனவே இளமையிலேயே அதாவது 1430களிலேயே கூட்டன்பர்க் மைன்சு எனுமிடத்தை விட்டு அரசியல் காரணமாக ஸ்ட்ராஸ்பர்க் என்ற இடத்திற்குக் குடியேறினதாகக் கூறப்படுகிறது. வசதியான குடும்பத்தில் பிறந்த குட்டன்பெர்க்கிற்கு தொடக்கம் முதலே வாசிக்கக் கற்றுத்தரப்பட்டது. ஆனால் அப்போதிருந்த புத்தகங்கள் இப்போது இருப்பவை போன்றவை அல்ல. கைகளால் எழுதப்பட்டவை அவற்றை புத்தகங்கள் என்று சொல்வதை விட கையெழுத்துப் பிரதிகள் என்று சொல்லலாம். அவை கிடைப்பதற்கும் அரிதானவை."  
அடுத்த பதினைந்தாண்டுகளில் கூட்டன்பர்க்கினுடைய வாழ்க்கை பற்றிய விவரங்கள் எதுவும் கிடைக்கப்பெறவில்லை. 1434 இல் கூட்டன்பர்க் எழுதிய ஒரு கடித்தத்தில் அவர் ஸ்டிராஸ்பர்க்கில் இருப்பதாகவும் அங்கு தனது தாயாருடைய உறவினர்கள் சிலருடன் தொடர்பில் இருப்பதாகவும் குறிபிட்டிருந்தார். மேலும் அங்கு தான் பொற்கொல்லர் சங்கத்தில் ஓர் உறுப்பினராகப் பதிவுசெய்யப்பட்டிருப்பதாகவும் குறிப்பிட்டிருந்தது. 1437 இல் இரத்தினக் கற்கள் மெருகேற்றும் வணிகத்தில் அவர் ஒரு செல்வாக்கு மிக்கவராக விளங்கினார். மேலும் 1436/37 களில் இவர் ஸ்டிராஸ்பர்க்கில் என்னெலின் எனுமிடத்தில் இவருடைய திருமண முறிவு வழக்கு ஒன்று நடைபெற்றதாக செய்தி வெளியானது. 1419 இல் இவருடைய தந்தை இறந்து போனார்.
# யோகான்னசு கூட்டன்பர்கு

## அச்சுக் கூடம்

, Washington, D.C.]]
கூட்டன்பர்க் வளர்ந்து வந்த சமயத்தில் அச்சுப்பால் அச்சுமுறை என்ற புத்தகங்களை அச்சடிக்கும் ஒரு புதிய முறை அறிமுகமானது ஒரு மரப்பலகையில் ஒவ்வொரு எழுத்தாக செதுக்கி எழுத்துகள் எழும்பி நிற்கும்படி செய்ய வேண்டும். பின்னர் அந்த எழுத்துகளில் மை தடவி அவற்றை தாளில் அழுத்தினால் ஒரு பக்கம் அச்சாகும். இந்த முறையில் ஒரே பக்கத்தைப் பல பிரதிகள் அச்சிடலாம். ஆனால் ஒவ்வொரு பக்கத்திற்கும் என ஒரு பலகை தேவை. மேலும் அதைத் தயாரிக்க அதிக நேரமும் தேவைப்பட்டது. அவற்றை வேறு பக்கங்களுக்கும் பயன்படுத்த முடியாது. எனினும் கைகளால் எழுதுவதைக் காட்டிலும் அச்சுப்பால அச்சுமுறை வேகமானது. புதிய முறையில் அச்சடிக்கப்பட்ட புத்தகங்களையும், எழுத்துப் படிவங்களையும் படிப்பதில் குட்டன்பெர்க்கிற்கு அதிக ஆர்வம் இருந்தது. ஆனால் அவற்றை செல்வந்தர்களால் மட்டுமே வைத்துக்கொள்ள முடிந்தது. அனைவருக்கும் பயன்படும்படியும், படிக்கும்படியும் புத்தகங்களை உருவாக்க வேண்டும் என்று அவர் கனவு கண்டார். ஒரு பாழடைந்த கட்டடத்தின் ஓர் அறையை சுத்தம் செய்து விட்டு அங்கு ரகசியமாக பரிசோதனைகள் செய்யத் தொடங்கினார். கைவசம் இருந்த பணமும் தீர்ந்துவிட்டது. அப்போதுதான் செல்வந்தரான ஜோஹனச் ஃபஸ்ட் என்பவரின் நட்பு அவருக்கு கிடைத்தது. அச்சியந்திரத்தை உருவாக்குவதில் ஆர்வம் கொண்ட ஃபஸ்ட் குட்டன்பெர்க்கிறகு தேவையான பணம் கொடுத்து உதவினார். புதிய உற்சாகத்துடன் தனது ஆராய்ச்சிகளைத் தொடங்கிய குட்டன்பெர்க் பல முயற்சிகளுக்குப் பிறகு நகரும் எழுத்துருவை உருவாக்கினார். ஒவ்வொரு எழுத்துக்கும் ஒரு அச்சு என்று உருவாக்கினால் அவற்றை வேண்டிய மாதிரி தேவைகேற்ப மீண்டும் மீண்டும் பயன்படுத்தலாம் என்பதை கண்டறிந்தார். பின்னர் பலகைக்குப் பதில் உலோகத்தாலான அச்சு சிறந்தது என்பதையும் கண்டறிந்தார்.  
1450 களில் இவருடைய அச்சுக்கூடம் செயல்படத் துவங்கியது. ஜெர்மானிய மொழிக் கவிதை ஒன்று முதன்முதலாக இவருடைய அச்சுக்கூடத்தில் அச்சிடப்பட்டது. இதுவே முதன் முதலில் அச்சில் வந்த பதிப்பாகும். தாம் கண்டுபிடித்த முறையைக் கொண்டு இலத்தீன் மொழியில் விவிலியத்தை அச்சடிக்கும் பணியைத் தொடங்கினார். 1455-ஆம் ஆண்டு பிப்ரவரி 23-ஆம் நாள் நவீன அச்சு முறையில் உருவான உலகின் முதல் புத்தகம் உருவானது. இலத்தீன் மொழியில் இரண்டு பதிப்புகளில் விவிலியம் வெளியானது. ஒவ்வொன்றும் 300 பக்கங்கள் கொண்டது ஒவ்வொரு பக்கத்திலும் 42 வரிகள் கொண்டது. குட்டன்பெர்க் கண்டுபிடித்த இயங்கக்கூடிய அச்சு முறையில் உருவானது என்பதால் அது 'குட்டன்பெர்க் விவிலியம்' (Gutenberg Bible) என்றே அழைக்கப்பட்டது. அந்த முறையில் 180 பிரதிகள் வரை அச்சிடப்பட்டிருக்கலாம் என்று ஒரு குறிப்பு கூறுகிறது அவற்றில் தற்பொழுது 22 பிரதிகள் எஞ்சியிருப்பதாக நம்பப்படுகிறது.
# யோகான்னசு கூட்டன்பர்கு

## வழக்குகள்

1455-ஆம் ஆண்டில் பாம்பெர்க் புத்தக சந்தையில் தாம் அச்சிட்ட விவிலியம் பிரதிகளை குட்டன்பெர்க் விற்பனை செய்தார். ஆனால் புத்தக சந்தையில் கிடைத்த பணம் பெரிய தொகை இல்லை என்பதால் தான் ஃபஸ்டிடம் கடன் வாங்கிய பணத்தை குட்டன்பெர்க்கால் திருப்பித்தர இயலவில்லை. பொறுமையிழந்த ஃபஸ்ட் ஆர்ச்பிஷப் நீதிமன்றத்தை அனுகினார். விவிலியம் புத்தகங்களை வெளியிடுவதில் ஃபஸ்டுக்கு பங்குத்தொகை தரவேண்டியிருந்தது. எனவே ஃபஸ்ட் குட்டன்பெர்க்கின் மீது வழக்குத் தொடர்ந்தார். தனக்கு சேர வேண்டிய பணத்திற்காக நீதிமன்றத்தின் துணையுடன் குட்டன்பெர்க்கின் அச்சுக் கூடத்தையும் பாதி விவிலிய நூல்களையும் அப்படியே பெற்றுக்கொண்டார்.  
வழக்கில் தொல்வியடைந்தாலும் மனம் தளராமல் கூட்டன்பர்க் 1459 இல் பாம்பர்க்கில் ஒரு சிறிய அச்சுக்கூடத்தை நிறுவி விவிலியத்தை அச்சிட்டு வழங்கலானார். ஆனால் அந்நூலில் கூட்டன்பர்க்கின் பெயரோ நாளோ குறிக்கப்படவில்லை. மேலும் இவருடைய அச்சுக்கூடத்தில்ல் 754 பக்கங்கள் கொண்ட கத்தோலிய அகராதியையும் வெளியிட்டார். இதே நேரத்தில் 1457, ஆகஸ்டில் தனது மைனஸ் புத்தகக்கடையில் முதன்முதலில் பெயர் மற்றும் நாள் குறிக்கப்பெற்ற ஐரோப்பாவின் முதல் புத்தகங்களை ஃபஸ்ட் வெளியிட்டார். கூட்டன்பர்க்கின் தொழில்நுட்பமுறையில் அச்சிடப்பட்ட அந்நூல்களில் எங்கும் கூட்டன்பர்க்கின் பெயர் குறிப்பிடப்படவில்லை.